**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Pašreizējā situācija**VSIA „Latvijas Nacionālā opera un balets” darbības mērķis ir nacionālā kultūras mantojuma saglabāšana operas un baleta žanrā, latviešu nacionālās operas, baleta un mūzikas kultūras nostiprināšana un attīstīšana, aktualizēšana un popularizēšana Latvijā un ārvalstīs, kā arī pasaules operas, baleta un mūzikas kultūras sasniegumu pieejamības nodrošināšana Latvijā.Operas un baleta žanra un Latvijas Nacionālās operas un baleta darbības un uzdevumu neatraujama sastāvdaļa ir Latvijas Nacionālās operas un baleta ēka Rīgā, Aspazijas bulvārī 3, kura sastāv no vēsturiskās ēkas (būves kadastra apzīmējums 0100 005 0056 001), piebūves (būves kadastra apzīmējums 0100 005 0055 004), pacēlāja nojumes (būves kadastra apzīmējums 0100 005 0056 003), kā arī ar attiecīgajām būvēm saistīto zemesgabalu 12 095 kvadrātmetru platībā (zemes vienības kadastra numurs 0100 005 0056) (turpmāk kopā – Latvijas Nacionālās operas un baleta komplekss). 1998.gada 21.augustā Rīgas pilsētas zemesgrāmatā Latvijas Nacionālās operas un baleta ēku kompleksa īpašumtiesības reģistrētas Rīgas pilsētai. Latvijas Nacionālās operas vēsturiskā ēka jeb tā sauktais Baltais nams ir būvēta operas un baleta žanra izrādēm pirms vairāk nekā 150 gadiem un savu misiju gadsimtu laikā un vēstures griežos nekad nav mainījusi. Ievērojot to, ka Latvijas Nacionālās operas un baleta komplekss ir tieši un nepastarpināti izmantojams tikai Latvijas Nacionālās operas un baleta vajadzībām un saskaņā ar Latvijas Nacionālās operas un baleta likumu valsts noteikto funkciju un uzdevumu veikšanai, atbilstoši Publiskas personas mantas atsavināšanas likumam Rīgas domes Pilsētas īpašuma komiteja 2019.gada 16.decembra sēdē ir atbalstījusi Rīgas domes lēmuma projektu “Par Rīgas pilsētas pašvaldībai piederošā nekustamā īpašuma Aspazijas bulvārī 3, Rīgā (kadastra Nr.0100 005 0056) nodošanu Latvijas valstij Kultūras ministrijas personā valsts pārvaldes funkciju nodrošināšanai šādu valsts pārvaldes uzdevumu kultūras jomā veikšanai: 1. radīt daudzveidīgas un kvalitatīvas profesionālās operas un baleta mākslas izrādes, nodrošinot repertuāra plašumu un veicinot jaunradi, kā arī nacionālās identitātes nostiprināšanu;
2. nodrošināt profesionālās operas un baleta mākslas popularizēšanu un pieejamību plašai Latvijas sabiedrībai;
3. ar operas un baleta izrāžu starpniecību sekmēt bērnu un jauniešu personības veidošanos;
4. popularizēt Latvijas operas un baleta mākslas sasniegumus ārvalstīs un apgūt starptautisko pieredzi operas un baleta mākslas jomā, veicinot izcilību;
5. nodrošināt kapitālsabiedrības finanšu, tehniskās un tehnoloģiskās darbības efektivitāti un ilgtspēju.

Atbilstoši Rīgas domes Pilsētas īpašuma komiteja 2019.gada 16.decembra sēdē lemtajam, lēmuma projektam noteikta steidzamība, paredzot to iekļaut Rīgas domes 2019.gada 18.decembra sēdē. Projekts paredz, ka Finanšu ministrijai nepieciešamo finansējumu piešķir Kultūras ministrijai tikai tādā gadījumā, ja Rīgas dome normatīvajos aktos noteiktā kārtībā ir pieņēmusi lēmumu par nekustamā īpašuma Aspazijas bulvārī 3, Rīgā nodošanu bez atlīdzības valsts īpašumā Kultūras ministrijas personā.Kultūras ministrija pēc Rīgas domes pieņemtā lēmuma normatīvajos aktos noteiktā kārtībā izstrādās un iesniegs izskatīšanai Ministru kabineta sēdē Ministru kabineta rīkojumu par Rīgas pilsētas pašvaldībai piederošā nekustamā īpašuma Aspazijas bulvārī 3, Rīgā, pārņemšanu valsts īpašumā.**Ar Latvijas Nacionālās operas un baleta kompleksa īpašumtiesību maiņu saistītie izdevumi**Šobrīd VSIA „Latvijas Nacionālā opera un balets” Latvijas Nacionālās operas un baleta ēku kompleksu nomā no Rīgas pilsētas pašvaldības kapitālsabiedrības SIA „Rīgas nami”. Ņemot vērā VSIA „Latvijas Nacionālā opera un balets” un SIA „Rīgas nami” 2016.gada 1.janvāra vienošanos pie nomas līguma, SIA „Rīgas nami” šobrīd kopš 2016.gada ir veikusi ieguldījumus Latvijas Nacionālās operas un baleta kompleksā kopumā 1 221 265,91 *euro* (bez pievienotās vērtības nodokļa) apmērā. VSIA „Latvijas Nacionālā opera un balets” atbilstoši 2016.gada 1.janvāra vienošanās SIA „Rīgas nami” par veiktajiem ieguldījumiem šobrīd ir veikusi maksājumus 581 299,00 *euro* (bez pievienotās vērtības nodokļa) apmērā. Attiecīgi, valstij no Rīgas pilsētas pašvaldības pārņemot Latvijas Nacionālās operas un baleta ēku kompleksa īpašumtiesības, nepieciešams segt SIA „Rīgas nami” izdevumus par SIA “Rīgas nami” ieguldītajiem, bet vēl neapmaksātajiem kapitālieguldījumiem, kas atbilstoši SIA „Rīgas nami” aprēķinam par atlikušo nomas maksu par investīcijām Latvija Nacionālās operas un baleta ēkā 774 360 *euro* tai skaitā PVN.  |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, VSIA „Latvijas Nacionālā opera un balets”, Rīgas dome, SIA „Rīgas nami”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 774 360 | 0 | 0 | 0 | 0 | 0 |
| 2.1. valsts pamatbudžets | 0 | 774 360 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -774 360 | 0 | 0 | 0 | 0 | 0 |
| 3.1. valsts pamatbudžets | 0 | -774 360 | 0 | 0 | 0 | 0 | 0 |
| 3.2. speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | +774 360 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts paredz segt ar īpašumtiesību maiņu saistītos izdevumus, kas veidojas ar Rīgas pilsētas pašvaldībai piederošo nekustamo īpašumu (nekustamā īpašuma kadastra Nr. 0100 005 0056) Aspazijas bulvārī 3, Rīgā nodošanu bez atlīdzības valsts īpašumā saskaņā ar Projektam pievienoto SIA „Rīgas nami” aprēķinu par finansējuma starpību (kompensējošiem izdevumiem) starp ieguldītām investīcijām un iekasēto nomas maksu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Izdevumus 774 360 *euro* apmērā sedz no valsts budžeta programmas 02.00.00 „Līdzekļi neparedzētiem gadījumiem”.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Finanšu ministrija, Rīgas dome, VSIA „Latvijas Nacionālā opera un balets”, SIA „Rīgas nami”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Šumeiko 67330282

Juris.Sumeiko@km.gov.lv